Angers
Store norske leksikon,Geografi,Verdens geografi,Europa,Frankrikes geografi
Angers er en by i Frankrike. Den ligger i regionen Pays de la Loire og er hovedstad i departementet Maine-et-Loire, ved Maine, 8 kilometer ovenfor utløpet i Loire. Byen har omtrent 156 000 innbyggere (2017).
Byen er et viktig kommunikasjonssenter med allsidig industri. I byborgen fra middelalderen oppbevares Apokalypsen i Angers, et berømt, 100 meter langt veggteppe. Angers er også hjem til en vakker gotisk katedral, bispesete, katolsk høyskole og flere museer. Universitetet ble grunnlagt i 1875.Opprinnelig var Angrers hovedstad i de galliske andekavers land, og i perioden 870–1204 i grevskapet Anjou. Les mer i Store norske leksikon Frankrike Frankrikes geografi Pays de la loire Apokalypsen i Angers